**Felii**

*Liliana Trif Ioan Grigoraș*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Fiecare om pe care-l vei întâlni te va învăța

ceva ce nu știai. Nu despre el, ci despre tine.

- Una tu, una eu și-ntre noi infinit,

Poți să crezi că-i un joc, însă eu te-am iubit

C-o petală în plus, c-o secundă mai dens,

Tu iubești ca un foc care arde intens.

Una eu, una tu, dar trăim la prezent

Timpul nostru trecut, ce poem indecent,

Mă iubești, te iubesc, între minus și plus.

Gura ta peste-a mea... Oare-așa m-ai sedus?

Trupul tău, trupul meu, ce aptere făclii

Luminând un întreg împărțit în felii,

Una tu, una eu și eu toată a ta

Ca și cum visul tău somnul meu l-ar veghea.

- Una eu, una tu, nu-i nimic în zadar,

Între noi interpus cercul nordic, polar,

Tu pe-o straşină gri, eu pe-o insulă mov,

Ne iubim sub un cer rătăcit în alcov.

Una tu, una eu, între noi vise roz,

Şi o viaţă oranj, câştigată la loz,

Nu-i nimic erodat, gura mea urcă-ncet

Către buzele moi iar cuvântu-i stilet

Care taie-n felii un întreg univers,

Trupul tău şi al meu contopite-ntr-un vers,

Una eu, una tu, eu al tău pe deplin

C-o petala în plus, c-un minut mai puţin.

Liliana Trif Ioan Grigoraș